 Stalna delegacija Narodne skupštine pri Parlamentarnoj skupštini NATO učestvovala na prolećnom zasedanju PS NATO od 27. do 30. maja 2016. godine u Tirani, Republika Albanija. Delegaciju Narodne skupštine činili šef delegacije Dragan Šormaz i članovi delegacije dr Branislav Blažić, mr Dejan Radenković i Dubravka Filipovski.

 Šef stalne delegacije Narodne skupštine pri Parlamentarnoj skupštini NATO Dragan Šormaz učestvovao je na 91. Rouz-Rot seminaru PS NATO, koji je Parlament Maroka zajednički organizovao sa Specijalnom grupom za Mediteran i Pododborom za transatlantske ekonomske odnose Odbora za ekonomiju i bezbednost PS NATO, od 20. do 22. aprila 2016. godine u Rabatu, Kraljevina Maroko.

 Šef stalne delegacije Narodne skupštine pri Parlamentarnoj skupštini NATO Dragan Šormaz učestvovao na zajedničkom seminaru Specijalne grupe za Mediteran i Bliski istok PS NATO i Pododbora za transatlantske ekonomske odnose PS NATO, od 26. do 28. novembra 2015. godine u Firenci, Republika Italija.

 Šef stalne delegacije Narodne skupštine pri Parlamentarnoj skupštini NATO Dragan Šormaz učestvovao na 90. Rouz-Rot seminaru PS NATO „Evropska budućnost Moldavije: regionalni kontekst i unutrašnji izazovi“, od 11. do 13. novembra 2015. godine u Kišinjevu, Republika Moldavija.

 Stalna delegacija Narodne skupštine pri Parlamentarnoj skupštini NATO učestvovala je na 61. godišnjem zasedanju Parlamentarne skupštine NATO, od 9. do 12. oktobra 2015. godine u Stavangeru, Kraljevina Norveška. Delegacija Narodne skupštine učestvovala je na zasedanju u sledećem sastavu: šef delegacije Dragan Šormaz i članovi delegacije dr Branislav Blažić, mr Dejan Radenković i Dubravka Filipovski.

 Šef delegacije Narodne skupštine pri Parlamentarnoj skupštini NATO Dragan Šormaz učestvovao na sastanku Političkog odbora PS NATO, od 23. do 25. septembra 2015. godine u Helsinkiju i Stokholmu.

 Član stalne delegacije Narodne skupštine pri Parlamentarnoj skupštini NATO-a Dubravka Filipovski učestvovala je na 89. Rouz-Rot seminaru Parlamentarne skupštine NATO, koji je održan od 17. do 20. juna 2015. godine u Jerevanu, Republika Jermenija.

 U Domu Narodne skupštine, od 31. marta do 2. aprila 2015. godine, održan je 88. Rouz-Rot seminar Parlamentarne skupštine NATO čija je tema bila „Srbija, Zapadni Balkan i Evroatlantska zajednica“. U radu seminara učestvovali su parlamentarci iz 23 države članice i devet pridruženih članica PS NATO, regionalni partneri, delegacije u statusu posmatrača, predstavnici diplomatskog kora, predstavnici Vlade i drugih državnih institucija Republike Srbije, međunarodnih organizacija, akademske zajednice, civilnog društva, međunarodnog sekretarijata PS NATO i predstavnici medija.

 Stalna delegacija Narodne skupštine u PS NATO učestvovala je na 60. Godišnjoj skupštini PS NATO u Hagu, od 21. do 24. novembra 2014. godine. U sastavu delegacije bili su: Dragan Šormaz, šef i članovi Branislav Blažić, Aleksandar Radojević, Dejan Radenković i Dubravka Filipovski.

 Stalna delegacija Narodne skupštine u PS NATO učestvovala je na prolećnom zasedanju ove organizacije, od 29. maja do 1. juna 2014. godine, u Viljnusu, Litvanija.
Delegaciju Narodne skupštine činili su Dragan Šormaz, šef delegacije i članovi delegacije Branislav Blažić i Dubravka Filipovski.